Diari Oficial de la Generalitat Valenciana


Sumari del DOGV 718, del 07-12-1987 (1987/810119)

DECRET 186/1987, de 23 de novembre, del Consell de la Generalitat Valenciana, pel qual es modifica el nombre d'unitats docents previstes en el projecte de les obres de construcció del Centre docent privat «El Prat», de Llíria (València).
---------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1987/11/23/186/dof/vci/html**

### Dades del document

Número de DOGV
:   718

Data del DOGV
:   07-12-1987

Secció del DOGV
:   DISPOSICIONS GENERALS

Número del document
:   1987/810119


Data del document
:   23-11-1987

Organisme emissor
:   Conselleria de Cultura, Educació i Ciència

Tipus de document
:   Decret

Decret 186/1987, de 23 de novembre, del Consell de la Generalitat Valenciana, pel qual es modifica el nombre d'unitats docente previstes en el projecte de les obres de construcció del Centre docent privat "El Prat" de Llíria (València).  
El Reial Decret 3016/1982, de 15 d'octubre, declarà d'interés social el projecte de les obres de construcció del Centre escolar privat denominat «El Prat» situat a Llíria (València).  
La capacitat d'unitats docents previstes en el projecte de les obres de construcció del Centre era de set unitats de Preescolar, setze unitats d'EGB, quatre unitats de BUP i residència amb quaranta-vuit places.  
Des de la declaració d'interés social han transcorregut cinc anys, en aquest temps el Centre ha vist modificada l?expectativa d'interés respecte dels llocs escolars ofertats en el projecte de construcció, i a hores d'ara hi ha una demanda important en el nivell de BUP i un descens important en el nivell de Preescolar, per la qual cosa i segons el principi de racionalització de l?oferta escolar cal considerar la petició del Sr. José Mª Montecatini Ariznavarreta, President de la Societat Cooperativa Limitada El Prat, en el sentit de modificar la capacitat del Centre en els nivells de Preescolar i BUP.  
La Llei de 15 de juliol de 1954, en l'article primer, determina que l?interés social de les construccions de Centres docents podrà ser declarat mitjançant Decret del Ministeri d'Educació.  
El Reial Decret 2093/1983, de 28 de juliol, traspassa funcions i serveis de l'Administració de l?Estat a la Comunitat Valenciana en matèria d'Educació, assumint la Generalitat Valenciana les competències, funcions i atribucions que respecte als Centres privats confereix al Ministeri d'Educació i Ciència la legislació aplicable.  
En atenció d'aquestes consideracions, a proposta del Conseller de Cultura, Educació i Ciència, i amb la deliberació prèvia del Consell de la Generalitat Valenciana en reunió de 23 de novembre de 1987,  
DECRETE:  
Article primer  
Modificar el nombre d'unitats docents previstes en el projecte de les obres de construcció del Centre docent privat denominat «El Prat» situat a Llíria (València), declarat d'interés social pel Ministeri d'Educación i Ciència, quedant amb una capacitat total en el nivell de Preescolar de tres unitats i en el nivell de BUP de vuit unitats.  
Article segon  
Es mantenen totes les obligacions i drets derivats de la declaració d'interés social realitzada pel Ministeri d?Educació i Ciència en el Reial Decret 3016/1982, de 15 d'octubre.,  
DISPOSICIONS FINALS  
Primera  
El Conseller de Cultura, Educació i Ciència queda autoritzat perquè dicte totes les disposicions que demane l'aplicació i desplegament del que disposa aquest Decret.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, a 23 de novembre de 1987.  
El President de la Generalitat,  
JOAN LERMA I BLASCO  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI